
RAPORT DE SPECIALITATE

privind aprobarea depunerii proiectului ”Sprijinirea conectării populației cu venituri mici la rețelele de alimentare cu apă și canalizare existente” în aria de operare a operatorului AQUATIM S.A., în cadrul Planului Național de Redresare și Reziliență, cât și aprobarea încheierii acordului de parteneriat cu operatorul AQUATIM S.A. în vederea depunerii și implementării proiectului ”Sprijinirea conectării populației cu venituri mici la rețelele de alimentare cu apă și canalizare existente”



Având în vedere referatul de aprobare a proiectului de hotărâre nr. TMI2023-8891/03.10.2023 al Primarului Municipiului Timişoara şi Proiectul de hotărâre aprobarea depunerii proiectului ”Sprijinirea conectării populației cu venituri mici la rețelele de alimentare cu apă și canalizare existente” în aria de operare a operatorului AQUATIM S.A., în cadrul Planului Național de Redresare și Reziliență, cât și aprobarea încheierii acordului de parteneriat cu operatorul AQUATIM S.A. în vederea depunerii și implementării proiectului ”Sprijinirea conectării populației cu venituri mici la rețelele de alimentare cu apă și canalizare existente”.
Având în vedere adresa cu nr. 18588/DD-UIP/2022, a operatorului regional al serviciilor de utilitate publică de alimentare cu apă și canalizare AQUATIM S.A. privind implementarea Programului ”Prima conectare la sistemul public de alimentare cu apă și de canalizare”.
Ordinul ministrului mediului, apelor și pădurilor nr. 2605/2022 pentru aprobarea Ghidului specific – Condiții de accesare a fondurilor europene aferente Planului național de redresare și reziliență, component C1 – Managementul apei, investiția 3. Sprijinirea conectării populației cu venituri mici la rețelele de alimentare cu apă și canalizare existente. Finanțarea de acordă pentru implementarea Programului ”Prima conectare la sistemul public de alimentare cu apă și de canalizare”.
Ghidul specific – Condiții de accesare a fondurilor europene aferente Planului Național de Redresare și Reziliență, Componenta 1 – Managementul apei, Investiția 3. Sprijinirea conectării populației cu venituri mici la rețelele de alimentare cu apă și canalizare existente.
Scopul programului constă în: 
a) reducerea impactului asupra mediului, cauzat de evacuările de ape uzate urbane și rurale menajere provenite din gospodării și servicii, care rezultă de regulă din metabolismul uman și din activitățile menajere, sau amestec de ape uzate menajere cu ape uzate industrial și/sau meteorice și de ape uzate provenite din industrie;
b) prtejarea populației de efectele negative ale apelor uzate asupra sănătății omului și mediului prin asigurarea racordării/branșării la rețeaua public de canalizare/alimentare cu apă;
c)  creșterea gradului de acces al populației la un serviciu public de alimentare cu apă și/sau de canalizare, conform cu cerințele Directivelor europene și accesibil tuturor categoriilor sociale.
Obiectul programului îl reprezintă finanțarea racordării/branșării la rețeaua public de canalizare/alimentare cu apă, în vederea sprijinirii conectării populației cu venituri mici la rețelele de alimentare cu apă și canalizare existente. 

Activități sprijinite în cadrul investiției:
Prin intermediul acestei investiții sunt vizate lucrări de branșare și/sau racordare a gospădăriilor vulnerabile (cu venituri reduse) la sistemul public de alimentare cu apă și/sau canalizare, respectiv:
• lucrări de branșare a gospodăriilor la sistemul public existent de alimentare cu apă;
• lucrări de racordare a gospodăriilor la sitemul public existent de canalizare.
Alocarea finaciară la nivel de țară acordată  prin PNRR pentru lucrările de branșare/racordare a gospodăriilor vulnerabile la sistemul public de alimentare cu apă și de canalizare din cadrul investiției I3 este de 168.000.000 Euro.
Valoarea maximă eligibilă a proiectului corespunde unui cost unitar de cel mult 2.000 euro/gospodărie racordată și/sau branșată la sistemul public de alimentare cu apă și de canalizare, fără TVA.


Având în vedere prevederile legale expuse în prezentul raport, apreciem că proiectul de hotărâre menţionat mai sus, îndeplineşte condiţiile pentru a fi supus dezbaterii şi aprobării în plenul consiliului local. 

